KOMMISSIONENS FORORDNING (EF) Nr. 260/98 af 30. januar 1998 om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød og om ændring af forordning (EF) nr. 589/96, 935/97, 936/97, 995/97, 996/97, 1006/97, 1042/97, 1376/97, 1939/97 og 1940/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2634/97 (2), særlig artikel 9 og 25,

under henvisning til Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier (3), senest ændret ved Kommissionens forordning (EF) nr. 619/96 (4), særlig artikel 27,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlinger i forbindelse med artikel XXIV, stk. 6, i GATT (5), særlig artikel 1, stk. 1,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (6), senest ændret ved forordning (EF) nr. 1595/97 (7), særlig artikel 8,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger (8), særlig artikel 5, og

ud fra følgende betragtninger:

Størrelsen af sikkerheden for importlicenser for levende dyr og for kød er ikke den samme i de forskellige forordninger; disse beløb bør ajourføres og harmoniseres;

i artikel 6 i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (9), senest ændret ved forordning (EF) nr. 2616/97 (10), fastsættes fristerne og de nærmere bestemmelser vedrørende medlemsstaternes meddelelser til Kommissionen af de produktmængder, for hvilke der er udstedt importlicenser;

der findes løbenumre i De Europæiske Fællesskabers integrerede toldtarif (TARIC), som gør det muligt at identificere præferenceordningerne, de pågældende produkter og i visse tilfælde deres oprindelse; medlemsstaterne bør forpligtes til at anføre disse numre i importlicenserne eller partiallicensen/-licenserne og at anvende dem i meddelelserne til Kommissionen;

løbenumre for kontingenterne i TARIC er endnu ikke indført i alle forordningerne om gennemførelsesbestemmelser for importtoldkontingenterne; disse numre bør indføres i de pågældende forordninger;

i nogle forordninger om gennemførelsesbestemmelser for import af oksekødsprodukter fastsættes det, at medlemsstaterne skal give Kommissionen meddelelse om de faktisk importerede mængder; for at begrænse det ekstra administrative arbejde og skabe større klarhed er det nødvendigt at forenkle disse bestemmelser og indarbejde dem i forordning (EF) nr. 1445/95;

den kompetente nationale myndighed, der udsteder importlicenserne, kender ikke altid oprindelseslandet for de mængder, der importeres i henhold til toldkontingenter, som er åbnet for flere tredjelande, og for mængder, der importeres til toldsatserne i den fælles toldtarif; det bør fastsættes, at angivelse af oprindelseslandet i forbindelse med disse toldkontingenter og i forbindelse med import, som ikke sker på præferencevilkår, er et primært krav, jf. Kommissionens forordning (EØF) nr. 2220/85 af 22. juli 1985 om fælles gennemførelsesbestemmelser for ordningen for sikkerhedsstillelse for landbrugsprodukter (11), senest ændret ved forordning (EF) nr. 3403/93 (12), og det bør derfor kræves, at oprindelseslandet for de pågældende kontingenters vedkommende og for import, der ikke sker på præferencevilkår, anføres i kolonne 31 i importlicensen eller partiallicensen;

for hver importlicens skal der under alle omstændigheder stilles en sikkerhed, hvis denne er på over 5 ECU; der bør fraviges fra artikel 14, stk. 3, andet afsnit, i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsvarer (13), senest ændret ved forordning (EØF) nr. 1404/97 (14);

for at fremskynde tilbagesendelsen af importlicensen eller partiallicensen bør der fraviges fra visse bestemmelser i forordning (EØF) nr. 3719/88 for så vidt angår procentsatsen for delvist tab af sikkerheden og maksimumsfristen for at føre bevis for import;

indarbejdelsen af ovennævnte bestemmelser i en enkelt forordning betyder, at de tilsvarende bestemmelser i de øvrige forordninger, der allerede er i kraft, skal udgå; følgende kommissionsforordninger bør derfor ændres:

- Kommissionens forordning (EF) nr. 589/96 af 2. april 1996 om fastsættelse af gennemførelsesbestemmelser i oksekødssektoren til Rådets forordning (EØF) nr. 715/90 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier (15)

- Kommissionens forordning (EF) nr. 935/97 af 27. maj 1997 om åbning og forvaltning af EF-toldkontingenter for import af tyre, køer og kvier af bestemte alpine racer og bjergracer, ikke bestemt til slagtning, for perioden 1. juli 1997 til 30. juni 1998 (16)

- Kommissionens forordning (EF) nr. 936/97 af 27. maj 1997 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (17), senest ændret ved forordning (EF) nr. 31/98 (18)

- Kommissionens forordning (EF) nr. 995/97 af 3. juni 1997 om gennemførelsesbestemmelser for perioden 1. juli 1997 til 30. juni 1998 for de toldkontingenter i oksekødssektoren, der er fastsat i Rådets forordning (EF) nr. 1926/96 for Estland, Letland og Litauen (19)

- Kommissionens forordning (EF) nr. 996/97 af 3. juni 1997 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91 (20), ændret ved forordning (EF) nr. 2048/97 (21)

- Kommissionens forordning (EF) nr. 1006/97 af 4. juni 1997 om åbning og forvaltning af et toldkontingent for indførsel af frosset oksekød bestemt til forarbejdning (1. juli 1997 til 30. juni 1998) (22)

- Kommissionens forordning (EF) nr. 1042/97 af 10. juni 1997 om åbning og forvaltning af et toldkontingent for frosset kød af hornkvæg henhørende under KN-kode 0202 og for varer henhørende under KN-kode 0206 29 91 (1. juli 1997 til 30. juni 1998) (23)

- Kommissionens forordning (EF) nr. 1376/97 af 17. juli 1997 om åbning og forvaltning af et toldkontingent for import for ungtyre til opfedning (1. juli 1997 til 30. juni 1998) (24)

- Kommissionens forordning (EF) nr. 1939/97 af 3. oktober 1997 om gennemførelsesbestemmelser for perioden 1. juli 1997 til 30. juni 1998 for de toldkontingenter for oksekød, som ved Rådets forordning (EF) nr. 3066/95 er fastsat for Polen, Ungarn, Tjekkiet, Slovakiet, Bulgarien og Rumænien, og om ændring af forordning (EF) nr. 2512/96 og (EF) nr. 1441/97 (25)

- Kommissionens forordning (EF) nr. 1940/97 af 3. oktober 1997 om fastsættelse for perioden fra 1. juli 1997 til 30. juni 1998 af gennemførelsesbestemmelser for et toldkontingent for køer og kvier af bestemte bjergracer, ikke bestemt til slagtning, med oprindelse i bestemte tredjelande og om ændring af forordning (EF) nr. 2514/96 (26);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 1445/95 foretages følgende ændringer:

1) Artikel 4 affattes således:

»Artikel 4

Sikkerhedsstillelsen for importlicenser er på:

- 5 ECU pr. dyr for levende dyr

- 12 ECU pr. 100 kg netto for andre produkter.«

2) Artikel 5 affattes således:

»Artikel 5

1. Medmindre andet gælder ifølge særlige bestemmelser, skal der ansøges om importlicens for produkter henhørende under:

- en af underpositionerne i den kombinerede nomenklatur

- en gruppe af underpositioner i den kombinerede nomenklatur, nævnt i samme led, og som er omhandlet i bilag I.

De i ansøgningen anførte oplysninger gengives på importlicensen.

2. Den instans, der udsteder importlicensen, anfører i rubrik 20 i importlicensen eller partiallicenserne kontingentets løbenummer i De Europæiske Fællesskabers integrerede toldtarif (TARIC).«

3) Artikel 6 affattes således:

»Artikel 6

Inden den tiende i hver måned giver medlemsstaterne pr. telex eller telefax Kommissionen meddelelse om de produktmængder, for hvilke der er udstedt importlicenser i den foregående måned.

Alle meddelelser, herunder meddelelser om »ingen udstedelser«, affattes i overensstemmelse med bilag II A under anvendelse af de angivne koder og for præferenceordningerne kontingenternes løbenumre som anført i De Europæiske Fællesskabers integrerede toldtarif (TARIC).«

4) Følgende artikler indsættes efter artikel 6:

»Artikel 6a:

Inden den 10. november hvert år giver de kompetente nationale myndigheder pr. telex eller telefax Kommissionen meddelelse om de produktmængder, der rent faktisk er blevet importeret i perioden fra den 1. juli året før til den 30. juni det pågældende år.

Alle meddelelser, herunder meddelelser om »ingen import«, affattes i overensstemmelse med bilag II B, og omfatter de importerede mængder efter følgende retningslinjer:

- hvad angår præferenceordningerne for alle løbenumre i hver forordning opdelt på importmåned og oprindelsesland samt for kontingenter af levende dyr på produktkode

- hvad angår import, der ikke er omfattet af præferenceordninger, for hver produktkode opdelt på importmåned og oprindelsesland.

Artikel 6b

For toldkontingenter, der er åbnet for flere tredjelande, og for import, der ikke foregår i henhold til præferenceordninger, skal oprindelseslandet anføres i kolonne 31 i importlicensen eller partiallicensen i forbindelse med afskrivningen på licensen eller partiallicensen sammen med de oplysninger, der allerede kræves i forordning (EØF) nr. 3719/88.

Den i denne artikel omhandlede forpligtelse er et primært krav i henhold til artikel 20 i forordning (EØF) nr. 2220/85.

Artikel 6c

Artikel 14, stk. 3, andet afsnit, i forordning (EØF) nr. 3719/88 anvendes ikke.

Artikel 6d

Som undtagelse fra artikel 33, stk. 3, punkt b), nr. ii), i forordning (EØF) nr. 3719/88 er maksimumsfristen for at føre bevis for import med delvist tab af sikkerheden på fire måneder efter udløbet af licensens gyldighedsperiode, og det delvise tab er på 50 %.«

5) Bilag I affattes som angivet i bilag I til nærværende forordning.

6) Bilag II affattes som angivet i bilag II A og II B til nærværende forordning.

Artikel 2

I forordning (EF) nr. 589/96 foretages følgende ændringer:

1) I artikel 1, stk. 1, indsættes følgende afsnit:

»De årlige mængder fra ovennævnte lande har følgende løbenumre: kontingentet for Botswana 09.4052, kontingentet for Kenya 09.4054, kontingentet for Madagaskar 09.4051, kontingentet for Swaziland 09.4053, kontingentet for Zimbabwe 09.4055 og kontingentet for Namibia 09.4056.«

2) Artikel 6 udgår.

3) Bilag II udgår.

Artikel 3

I forordning (EF) nr. 935/97 foretages følgende ændringer:

1) Artikel 5, stk. 7, affattes således:

»7. Artikel 8, stk. 4, i forordning (EØF) nr. 3719/88 anvendes ikke.«

2) Artikel 5, stk. 8, artikel 8 og artikel 9 udgår.

3) Bilag III udgår.

Artikel 4

I forordning (EF) nr. 936/97 udgår artikel 10, stk. 3 og 4, artikel 11 og artikel 12.

Artikel 5

I forordning (EF) nr. 995/97 udgår artikel 4, stk. 3 og 4, artikel 5 og artikel 6.

Artikel 6

I forordning (EF) nr. 996/97 udgår artikel 9, stk. 3 og 4, artikel 10 og artikel 11.

Artikel 7

I forordning (EF) nr. 1006/97 foretages følgende ændringer:

1) Artikel 5, stk. 5 og 6, artikel 10 og artikel 11 udgår.

2) Bilag II udgår.

Artikel 8

I forordning (EF) nr. 1042/97 udgår artikel 8, stk. 4, andet afsnit, og stk. 5, artikel 9 og artikel 10.

Artikel 9

I forordning (EF) nr. 1376/97 foretages følgende ændringer:

1) Artikel 5, stk. 5, litra b), affattes således:

»b) i rubrik 16 en af de KN-koder, der kan komme i betragtning.«

2) Artikel 6, stk. 3 og 4, artikel 8 og artikel 9 udgår.

3) Bilag II udgår,

Artikel 10

I forordning (EF) nr. 1939/97 udgår artikel 6 og 7.

Artikel 11

I forordning (EF) nr. 1940/97 foretages følgende ændringer:

1) Artikel 6, stk. 6, andet afsnit, affattes således:

»Artikel 8, stk. 4, i forordning (EØF) nr. 3719/88 anvendes dog ikke.«

2) Artikel 9 og 10 udgår.

Artikel 12

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes for importlicenser, der ansøges om fra den 1. februar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. januar 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 356 af 31. 12. 1997, s. 13.

(3) EFT L 84 af 30. 3. 1990, s. 85.

(4) EFT L 89 af 10. 4. 1996, s. 1.

(5) EFT L 146 af 20. 6. 1996, s. 1.

(6) EFT L 328 af 30. 12. 1995, s. 31.

(7) EFT L 216 af 8. 8. 1997, s. 1.

(8) EFT L 254 af 8. 10. 1996, s. 1.

(9) EFT L 143 af 27. 6. 1995, s. 35.

(10) EFT L 353 af 24. 12. 1997, s. 8.

(11) EFT L 205 af 3. 8. 1985, s. 5.

(12) EFT L 310 af 14. 12. 1993, s. 4.

(13) EFT L 331 af 2. 12. 1988, s. 1.

(14) EFT L 194 af 23. 7. 1997, s. 5.

(15) EFT L 84 af 3. 4. 1996, s. 22.

(16) EFT L 137 af 28. 5. 1997, s. 3.

(17) EFT L 137 af 28. 5. 1997, s. 10.

(18) EFT L 5 af 9. 1. 1998, s. 3.

(19) EFT L 144 af 4. 6. 1997, s. 2.

(20) EFT L 144 af 4. 6. 1997, s. 6.

(21) EFT L 287 af 21. 10. 1997, s. 10.

(22) EFT L 145 af 5. 6. 1997, s. 10.

(23) EFT L 152 af 11. 6. 1997, s. 2.

(24) EFT L 189 af 18. 7. 1997, s. 3.

(25) EFT L 272 af 4. 10. 1997, s. 23.

(26) EFT L 272 af 4. 10. 1997, s. 28.

BILAG I

LISTE OMHANDLET I ARTIKEL 5

- 0102 90 05

- 0102 90 21, 0102 90 29

- 0102 90 41 til 0102 90 49

- 0102 90 51 til 0102 90 79

- 0201 10 00, 0201 20 20

- 0201 20 30

- 0201 20 50

- 0201 20 90

- 0201 30 00, 0206 10 95

- 0202 10 00, 0202 20 10

- 0202 20 30

- 0202 20 50

- 0202 20 90

- 0202 30 10

- 0202 30 50

- 0202 30 90

- 0206 29 91

- 0210 20 10

- 0210 20 90, 0210 90 41, 0210 90 90

- 1602 50 10, 1602 90 61

- 1602 50 31

- 1602 50 39

- 1602 50 80

- 1602 90 69

BILAG II A

>START GRAFIK>

>SLUT GRAFIK>

BILAG II B

>START GRAFIK"SLUT GRAFIK>